ભુજ, 11 સપ્ટેમ્બર : આજે બારતના ગૃહ મંત્રી રાજનાથ સિંહ ગુજરાતમાં આવેલી દેશની કચ્છ સ્થિત સરહદ પરની સુરક્ષા વ્યવસ્થાની સમીક્ષા કરવા પહોંચ્યા હતા. રૂબરૂ મુલાકાત લઇ અને જવાનો સાથે વાતચીત કર્યા બાદ તેમણે આગામી સમયમાં લેવાનારા મહત્વના નિર્ણયો વિશે વાત કરી હતી. કચ્છની ભૂમિ પરથી રાજનાથ સિંહે લલકાર્યું હતું કે ભારતની સુરક્ષાના મુદ્દે પાકિસ્તાન સાથે કોઇ પણ પ્રકારની બાંધછોડ કરવામાં આવશે નહીં.